Tsiviilasi nr 2-24-14023

**KOHTUMÄÄRUS**

|  |  |
| --- | --- |
| **Kohus** | Tartu Maakohus |
| **Kohtunik** | Maimu Laumets |
| **Määruse tegemise aeg ja koht** | 03.10.2024, Jõgeva  |
| **Tsiviilasja number** | 2-24-14023 |
| **Tsiviilasi** | **Enely Tirrandi ja Kalmer Tirrandi abikaasade ühine maksejõuetusavaldus**  |
| **Menetlustoiming** | Menetluse algatamine, usaldusisiku nimetamine |
| **Menetlusosalised ja nende esindajad** | **Avaldajad/võlgnikud: Enely Tirrand**(isikukood: 47810185713; elukoht: J. Kuperjanovi 18a-10, Valga linn, Valga vald, 68207 Valga maakond; e-post: enelytirrand@hot.ee) **ja Kalmer Tirrand** (isikukood: 37410135710; elukoht: J. Kuperjanovi 18a-10, Valga linn, Valga vald, 68207 Valga maakond; e-post: kalmer\_21@hotmail.com) |
| **Kohtuistungi toimumise aeg** | Kirjalik menetlus |
|  |  |
| **RESOLUTSIOON** |  |
| 1. **Võtta avaldus menetlusse.**
2. **Nimetada Enely Tirrandi**(isikukood: 47810185713) **ja Kalmer Tirrandi** (isikukood: 37410135710) **usaldusisikuks Annika Rau** (Jaama 53a-20, Põlva; 56620629; volanoustamine@gmail.com) **ning teha talle kohustuseks FIMS §-st 17 tulenevate ülesannete täitmine.**
3. **Usaldusisikul esitada kohtule FIMS § 17 kohaselt tegevuse aruanne hiljemalt 25.11.2024.**
4. **Määrata asjaolude arutamiseks ärakuulamine 26.11.2024 kell 11.30 Tartu Maakohtu Valga kohtumajas, kuhu kutsuda võlgnikud ja usaldusisik.** **Usaldusisik võib soovi korral osaleda virtuaalselt, millest teavitada kohut vähemalt 2 päeva enne istungit**
5. **Peatada Enely Tirrandi ja Kalmer Tirrandi varade suhtes toimuvad võimalikud sundtäitmised kuni pankroti väljakuulutamiseni, ümberkujundamiskava kinnitamiseni või menetluse lõppemiseni.**
6. **Kohaldada pankrotiavalduse tagamise abinõusid ning keelata Enely Tirrandil ja Kalmer Tirrandil kogu oma vara käsutamine ilma usaldusisiku nõusolekuta.**
7. **Avaldada väljaandes Ametlikud Teadaanded teade võlgnikele seatud piirangute, s.o käsutuskeelu, kohta.**
8. **Saata määrus võlgnikele ja usaldusisikule.**
 |
| **Edasikaebamise kord** |  |

Määrusele on võimalik määruskaebus esitada üksnes resolutsiooni p 2, 5 ja 6 osas ning määruskaebuse võib p 2 osas esitada avaldaja ja võlgnik ning p 5 ja 6 osas vaid võlgnik. Määruskaebus tuleb esitada 15 päeva jooksul määruskaebuse Tartu Maakohtu kaudu Tartu Ringkonnakohtule. Määruskaebuse esitamisel tasuda riigilõiv.

**Asjaolud**

Enely ja Kalmer Tirrand esitasid kohtule ühise maksejõuetusavalduse. Võlgnikud soovisid ühist võlgade ümberkujundamist. Võlgnikud on abielus ning neil on 1 ülalpeetav. Võlgnike varasuhteks on ühisvara. Enely Tirrand töötab Atria Eesti AS-s lihatöötlejana ja tema palk on 1100 eurot kuus. Kalmer Tirrand töötab GPV Estonia AS-s elektroonikamehhaanikuna ja tema palk on 1200 eurot kuus. Lisaks saavad nad lastetoetust 80 eurot kuus ja emalt toetust 100 eurot kuus. Võlgnikele kuulub elukohaks olev korter väärtusega 30 000 eurot ning sõiduk väärtusega 1000 eurot. Muu vara puudub. Pere igakuised kulud on 1757 eurot. Võlgnikud on märkinud, et teevad lisatööd aeg-ajalt ja saavad kuni 400 eurot maksimaalselt. Abikaasadel on kokku kohustusi 58 891,31 eurot. Avalduses pole välja toodud, kui palju on iga võlgniku konkreetsed kohustused. Võlgnike selgituste kohaselt on nende rahaasjad eraldi olnud. Üks võlgnikest võttis laene igapäeva kulutusteks ja järgmised laenud võttis juba selleks, et võetud kohustusi täita. Võlgnik ei suuda enam oma igakuised makseid tasuda. Võlgnik soovib perele kodu säilitamist.

**Kohtu põhjendused**

Avaldust tuleb menetleda füüsilise isiku maksejõuetuse seaduse (FIMS) sätete alusel.

Kohus leiab, et puuduvad avalduse menetlusse võtmisest keeldumise alused. Lähtudes FIMS §-st 15 nimetab kohus võlgnikele usaldusisiku, kellele teeb ülesandeks täita sama seaduse §-s 17 sätestatud kohustused. Kohus pakkus usaldusisiku ülesannete täitmist Annika Raule, kes on esitanud kohtule enda nõusoleku. Vastavalt FIMS § 15 lg-le 11 on usaldusisikul tema nimetamisest kuni maksejõuetusavalduse lahendamiseni lisaks käesolevas seaduses sätestatud õigustele ja kohustustele ka kõik seaduses sätestatud ajutise pankrotihalduri õigused ja kohustused, arvestades käesolevas seaduses sätestatud erisusi.

Kuna FIMS § 18 lg-st 1 tulenevalt peab kohus võlgnike ja usaldusisikuga arutama võlgnevuse tasumise väljavaateid eesmärgiga valida võlgniku makseraskuste ületamiseks sobivaim menetluse liik, peab kohus vajalikuks määrata asja arutamiseks ärakuulamise.

Lähtudes FIMS § 16 lg-st 3 peatab kohus võlgnike vara suhtes toimuvad võimalikud täitemenetlused kuni pankroti väljakuulutamiseni, ümberkujundamiskava kinnitamiseni või menetluse lõppemiseni.

Selleks, et usaldusisikul oleks võimalik maksejõuetusmenetlust efektiivselt läbi viia, võlgnike võimalikku vara säilitada ning tagada mh võlausaldajate huve, määrab kohus FIMS § 16 lg 3 p 4, FIMS § 10, PankrS § 18 lg 1, TsMS § 378 lg 1 p 10 ja PankrS § 20 lg 1 alusel, et võlgnikel on keelatud kogu oma vara käsutada usaldusisiku nõusolekuta. Käsutuskeelu kohaldamise korral peatub enne käsutuskeeldu alanud kohtumenetlus, milles võlgnikud osalevad hagejate või kostjatena, kui kohtumenetlus puudutab võlgnike vara, mis pankroti väljakuulutamise korral muutuks pankrotivaraks. Kohtumenetlus peatub kuni pankrotiavalduse lahendamiseni (PankrS § 20 lg 3).

Kohus selgitab järgmist:

- võlgnikul on kohustus teha usaldusisikuga koostööd ning esitada viivituseta usaldusisiku nõutud andmed ja dokumendid. Võlgnik peab olema kohtule ja usaldusisikule kättesaadav.

- Usaldusisiku nimetamisel peatub kuni ümberkujundamiskava kinnitamiseni või võlgade ümberkujundamise menetluse lõppemiseni viivise või ajas suureneva leppetrahvi arvestamine võlgniku vastu suunatud nõudelt, mille ümberkujundamist on võlgnik taotlenud. See ei kehti kui kuulutatakse välja võlgniku pankrot.

- Usaldusisiku nimetamisel ei saa võlausaldaja lõpetada võlgnikuga sõlmitud lepingut enne maksejõuetusavalduse esitamist toimunud rahalise kohustuse rikkumisele tuginedes ega keelduda sel alusel oma kohustuste täitmisest.

- Kui kohus kuulutab välja võlgniku pankroti, jätkub menetlus pankrotiseaduse sätete kohaselt.

Menetlusega seotud kulude kandmisest:

- Kui maksejõuetusavalduse alusel kuulutatakse välja võlgniku pankrot, kantakse maksejõuetusavalduse esitamise ja läbivaatamisega seotud kulud pankrotiseaduses sätestatu kohaselt nagu pankrotiavalduse esitamise ja läbivaatamisega seotud kulud.

 - Kui maksejõuetusavalduse alusel algatatakse võlgniku võlgade ümberkujundamise menetlus, kannab maksejõuetusavalduse esitamise ja läbivaatamisega seotud kulud maksejõuetusavalduse esitanud võlgnik või võlausaldaja.

 - Võlgnik kannab võlgade ümberkujundamise menetluse ja kohustustest vabastamise menetluse kulud. Võlausaldajate kulud võlgade ümberkujundamise menetluses ja kohustustest vabastamise menetluses jäävad nende endi kanda.

*/Allkirjastatud digitaalselt/*

Maimu Laumets

kohtunik